ประกาศคณะกรรมการควบคุมการขนส่งทางบกประจำจังหวัดขอนแก่น ฉบับที่ 185 (พ.ศ. 2556) เรื่อง กำหนด (ปรับปรุง) เส้นทางและรายละเอียดเส้นทาง สำหรับการขนส่งประจำทางด้วยรถโดยสาร หมวด 1 จังหวัดขอนแก่น สายที่ 4 สนามม้าจังหวัดขอนแก่น - บ้านหนองน้ำเกลี้ยง เป็นสถานีขนส่งผู้โดยสารจังหวัดขอนแก่น แห่งที่ 3 - บ้านหนองน้ำเกลี้ยง

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดขอนแก่น
ฉบับที่ ๑๘๕
(พ.ศ. ๒๕๕๖)
เรื่อง กำหนด
(ปรับปรุง) เส้นทางและรายละเอียดเส้นทาง
สำหรับการขนส่งประจำทางด้วยรถโดยสาร
หมวด ๑
จังหวัดขอนแก่น สายที่ ๔ สนามม้าจังหวัดขอนแก่น - บ้านหนองน้ำเกลี้ยง เป็น
สถานีขนส่งผู้โดยสารจังหวัดขอนแก่น
แห่งที่ ๓ - บ้านหนองน้ำเกลี้ยง[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดขอนแก่น
ฉบับที่ ๑๕๘ (พ.ศ. ๒๕๔๘) ลงวันที่ ๒๔ สิงหาคม ๒๕๔๘ ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด
๑ จังหวัดขอนแก่น สายที่ ๔ หมู่บ้านแลนด์แอนด์เฮ้าส์พาร์ค - บ้านหนองน้ำเกลี้ยง
เป็น สนามม้าจังหวัดขอนแก่น - บ้านหนองน้ำเกลี้ยง นั้น

คณะกรรมการควบคุมการขนส่งทางบกประจำจังหวัดขอนแก่น
ได้พิจารณาเห็นสมควรให้กำหนด (ปรับปรุง) รายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดขอนแก่น
ในการประชุมครั้งที่ ๑/๒๕๕๔ เมื่อวันที่ ๒๖ กรกฎาคม ๒๕๕๔
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๓/๒๕๕๖
เมื่อวันที่ ๔ เมษายน ๒๕๕๖ จึงให้กำหนด (ปรับปรุง)
รายละเอียดเส้นทางสำหรับการขนส่งประจำทางด้วยรถโดยสารหมวด ๑ จังหวัดขอนแก่น สายที่
๔ สนามม้าจังหวัดขอนแก่น - บ้านหนองน้ำเกลี้ยง เป็น
สถานีขนส่งผู้โดยสารจังหวัดขอนแก่น แห่งที่ ๓ - บ้านหนองน้ำเกลี้ยง โดยให้ใช้รายละเอียดเส้นทางดังต่อไปนี้
คือ

สายที่ ๔ สถานีขนส่งผู้โดยสารจังหวัดขอนแก่น แห่งที่ ๓ -
บ้านหนองน้ำเกลี้ยง
เริ่มต้นจากสถานีขนส่งผู้โดยสารจังหวัดขอนแก่น แห่งที่ ๓
ไปตามถนนเลี่ยงเมือง แยกซ้ายไปตามทางหลวงแผ่นดินหมายเลข ๒ (ถนนมิตรภาพ)
ผ่านสนามม้าจังหวัดขอนแก่น แยกขวาไปตามถนนเหล่านาดี ผ่านโรงเรียนแก่นนครวิทยาลัย
แยกซ้ายไปตามถนนหน้าเมือง แยกซ้ายไปตามถนนประชาสโมสร
ผ่านสถานีขนส่งผู้โดยสารจังหวัดขอนแก่น แยกขวาไปตามทางหลวงแผ่นดินหมายเลข ๒
(ถนนมิตรภาพ) ผ่านโรงพยาบาลศรีนครินทร์ บ้านสำราญ บ้านเพี้ยฟาน ไปสุดเส้นทาง ณ สถานที่จอดรถโดยสารประจำทาง
บ้านหนองน้ำเกลี้ยง


ประกาศ
ณ วันที่ ๓๑ กรกฎาคม พ.ศ. ๒๕๕๖
สมศักดิ์
สุวรรณสุจริต
ผู้ว่าราชการจังหวัดขอนแก่น
ประธานกรรมการควบคุมการขนส่งทางบกประจำจังหวัดขอนแก่น







ปริยานุช/ผู้จัดทำ
๙ มิถุนายน
๒๕๕๗

นุสรา/ผู้ตรวจ
๑๕ กรกฎาคม
๒๕๕๗
























[๑] ราชกิจจานุเบกษา
เล่ม ๑๓๑/ตอนที่ ๕๕ ง/หน้า ๒๓๙/๓ มิถุนายน ๒๕๕๗